Diari Oficial de la Generalitat Valenciana


Sumari del DOGV 5100, del 26-09-2005 (2005/10785)

RESOLUCIÓ de 5 de setembre de 2005, del conseller de Justícia i Administracions Públiques, per la qual s'acorda la inscripció en el Registre de Fundacions de la Comunitat Valenciana de l'extinció i liquidació de la «Fundació per a la Celebració dels Actes del Tercer Mil·lenni».
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5100

Data del DOGV
:   26-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10660


Data del document
:   05-09-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * registre de documents
    * fundació

RESOLUCIÓ de 5 de setembre de 2005, del conseller de Justícia i Administracions Públiques, per la qual s'acorda la inscripció en el Registre de Fundacions de la Comunitat Valenciana de l'extinció i liquidació de la «Fundació per a la Celebració dels Actes del Tercer Mil·lenni». [2005/X10375]
  
Vist l'expedient d'extinció i liquidació de la Fundació per a la Celebració dels Actes del Tercer Mil·lenni, resulten els fets següents:
  
Primer. En data 11 de maig de 2004, la Fundació va presentar escrit davant el Protectorat de Fundacions, en què sol·licitava la ratificació de l'acord d'extinció i liquidació pres en la reunió del Patronat, de data 27 de novembre de 2003. Aquest acord va ser elevat a escriptura pública en data 18 de gener de 2005, davant el notari de l'Il·lustre Col·legi de València, Emilio Vicente Orts Calabuig, número de protocol 137.
  
Segon. La Fundació es va classificar mitjançant una resolució del director general de Justícia, de la Conselleria de Presidència, de data 10 d'octubre de 1996. Els fundadors van ser, la Generalitat Valenciana, l'Ajuntament de València i la Diputació Provincial de València.
  
Els fins de la Fundació són dur a terme tota classe de celebracions d'índole cultural, educatiu, lúdic, científic, tecnològic, etc., per pròpia iniciativa o com a conseqüència d'encàrrecs provinents dels ens públics fundadors o altres públics o privats, sota la direcció de ADC Nouveau Millenaire, segons allò que disposa el protocol signat per aquesta amb la UNESCO.
  
Tercer. La dotació inicial de la Fundació, segons consta en l'escriptura de constitució, era de 180.303,63 euros, l'aportació de la qual es va realitzar de forma successiva.
  
Quart. La causa d'extinció la fonamenta el Patronat en el compliment del fi fundacional, ja que el període de pas al tercer mil·lenni, que va ser la causa de creació de la Fundació ja ha finalitzat, i s'han realitzat totes les celebracions i actes.
  
Cinqué. El Patronat proposa que el destinatari dels béns i drets resultants de la liquidació siga l'Ajuntament de València, entitat sense ànim de lucre i que persegueix fins d'interés general anàlegs als de la Fundació, i que ha sigut fundadora. A més a més, en l'article 26 últim paràgraf dels seus Estatuts, estableix que els béns i drets resultants revertisquen en l'Ajuntament de València, a l'empara del que disposa l'article 26.3 de la Llei 8/98, de 9 de desembre, de Fundacions de la Comunitat Valenciana.
  
El romanent del patrimoni de la Fundació, segons balanç en data 31 de desembre de 2003, i una vegada realitzades totes les operacions de liquidació, és d'1.465.816,49 euros.
  
Que el Patronat de la Fundació ha realitzat el procediment de liquidació de conformitat amb els requisits legals exigits.
  
Fonaments de dret
  
I. L'article únic del Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, així com l'article 1 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.
  
II. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la conselleria competent en matèria de fundacions, i correspon al conseller la titularitat del Protectorat, sense perjudici de la possibilitat de la seua delegació o desconcentració.
  
III. L'article 31 de la Llei 50/2002, de 26 de desembre, de Fundacions, que és d'aplicació bàsica en virtut del que estableix la disposició final primera, punt 1 de la mateixa norma, estableix les causes d'extinció de les fundacions, i en concret l'apartat b) assenyala que s'extingiran quan s'haguera realitzat íntegrament el fi fundacional.
  
L'article 32.2 de la Llei 50/2002, de 26 de desembre, de Fundacions, que és d'aplicació general en virtut del que estableix la disposició final primera punt 2 b) de la mateixa norma, estableix que caldrà que l'acord del Patronat siga ratificat pel Protectorat
  
I en el present procediment, d'extinció i liquidació, s'ha presentat tota la documentació que s'exigeix en els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.
  
IV. En l'article 41 apartat 2 g), del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, estableix que es podrà sol·licitar informe a la Comissió del Protectorat en les autoritzacions d'extinció de fundacions.
  
La Comissió del Protectorat de Fundacions, en la reunió celebrada de data 22 d'octubre de 2004, va emetre dictamen favorable a la ratificació de l'acord d'extinció pres pel Patronat.
  
VI. I en l'article 47 apartat m), de l'esmentat text legal, i els articles 25.2 i 26.1 de la Llei 8/98, de 9 de desembre, de Fundacions de la Comunitat Valenciana, estableixen l'obligació de la inscripció en el Registre de Fundacions de la Comunitat Valenciana, de l'acord d'extinció, liquidació i destinació donades als béns fundacionals.
  
Vistos els preceptes legals citats i la resta de generals de pertinent aplicació resolc:
  
1. Ratificar l'acord d'extinció acordat pel Patronat de la Fundació per a la Celebració dels Actes del Tercer Mil·lenni, i els tràmits de liquidació, realitzats pel seu òrgan de govern.
  
2. Inscriure l'extinció de la Fundació per a la Celebració dels Actes del Tercer Mil·lenni en el Registre de Fundacions de la Comunitat Valenciana.
  
3. Inscriure els tràmits de liquidació de la Fundació per a la Celebració dels Actes del Tercer Mil·lenni, a favor de l'Ajuntament de València al Registre de Fundacions de la Comunitat Valenciana.
  
4. El Patronat haurà d'acreditar en el termini d'un mes, des que es notifique la present Resolució, davant aquest Protectorat de Fundacions de la Comunitat Valenciana, que la Fundació ha lliurat el romanent a l'Ajuntament de València.
  
Notifiqueu la present resolució, que és definitiva en via administrativa. Contra aquesta podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, d'acord amb el que estableix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa el cas, recurs de reposició potestatiu en el termini d'un mes, davant el conseller de Justícia i Administracions Públiques, o qualsevol altre recurs que estime procedent.